Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 1007/11/5511	Žilina, 17.8.2012
EEČ : 2-43-352-2012

U Z N E S E N I E

Trestná vec:	obvinená XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov formou spolupáchateľstva podľa § 20 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 348,35 € 
b.	Peňažná suma určená na všeobecne prospešné účely: 140,00 € 
c.	Konkrétny adresát peňažnej sumy určenej na všeobecne prospešné účely: Obec Kunerad, 013 13 Rajecké Teplice 
d.	Suma odovzdaná štátu na peňažnú pomoc obetiam trestnej činnosti: 105,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
realizované policajtom Obv.odd. PZ XXXXX pod spisovou značkou XXXXX
- dňa 02.11.2011 v čase približne o 15.00 hod. po predchádzajúcej vzájomnej dohode vošli do predajných priestorov XXXXX na ul. XXXXX v XXXXX, kde z regálov vzali 2ks make-up zn. Loreal Paris Matte Morphose, 2ks make-up zn. Max Factor Lasting Performance 105, make-up zn. Max Factor Lasting Performance 106, make-up zn. Max Factor Second Skin Foundation, make-up zn. Loreal Paris True Match C7, make-up zn. Loreal Paris True Match C2, make-up zn. Loreal Paris True Match C5, make-up zn. Loreal Paris Infalilible 140, make-up zn. Loreal Paris Infalilible 120, 2ks korektorov zn. Max Factor Mastertouch, 2ks špirál zn. Loreal Paris Architecte, 2ks špirál zn. Loreal Paris Lash Architect 4D, 2ks špirál zn. Loreal Paris Volume Million Lashes, špirálu zn. Loreal Paris Extra - volume vollagene, špirálu zn. Loreal Paris Volumessime Carbon Black a špirálu zn. Max Factor False Lash Effect Fusion a s uvedenými vecami následne prešli cez pokladničnú zónu bez zaplatenia, čím svojím konaním spôsobili poškodenej spoločnosti XXXXX, XXXXX  so sídlom XXXXX, XXXXX, škodu v celkovej výške 328,37 Eur,
- následne dňa 08.11.2011 v čase približne o 16.00 hod. po predchádzajúcej vzájomnej dohode vošli do predajných priestorov XXXXX na ul. XXXXX v XXXXX, kde z regálov vzali riasenku zn. Maybelline Colosal a zn. Maybelline Colosal Up a s uvedenými vecami prešli cez pokladničnú zónu bez zaplatenia, čím svojím konaním spôsobili poškodenej spoločnosti XXXXX, XXXXX  so sídlom XXXXX, XXXXX, škodu v celkovej výške 19,98 Eur,

Odôvodnenie: 
Uznesením policajta OO PZ XXXXX - XXXXX sp. zn. XXXXX zo dňa 08.11.2011 bolo podľa § 199 ods. 1 Tr. poriadku začaté trestné stíhanie a zároveň podľa § 206 ods.1 Tr. poriadku vznesené obvinenie ml. XXXXX a ml. XXXXX pre prečin krádeže podľa § 212 ods. 1 Tr. zákona formou spolupáchateľstva podľa § 20 Tr. zákona na tom skutkovom základe, ako je to uvedené v predmetnom uznesení. Uznesením policajta OO PZ XXXXX - XXXXX sp. zn. XXXXX zo dňa 11.11.2011 bolo podľa § 206 ods. 5 Tr. poriadku rozšírené obvinenie ml. XXXXX a ml. XXXXX pre čiastkový útok pokračovacieho prečinu krádeže podľa § 212 ods. 1 Tr. zákona formou spolupáchateľstva podľa § 20 Tr. zákona na tom skutkovom základe, ako je to uvedené v predmetnom uznesení.

     	Preskúmaním vyšetrovacieho spisu som zistila, že v danej veci sú splnené všetky zákonné podmienky na rozhodnutie o schválení zmieru a zastavení trestného stíhania v zmysle ust. § 220 ods. 1 Tr. poriadku vo vzťahu k obidvom obvineným.
 
	Podľa § 220 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
	
	Podľa § 215 ods. 1 písm. g) Tr. poriadku prokurátor zastaví trestné stíhanie, ak sa schváli zmier medzi obvineným a poškodeným.

V predmetnej veci sa  koná  o prečine, na  ktorý zákon ustanovuje trest odňatia slobody vo výmere až na dva roky, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku, t. j. neprevyšuje päť rokov.

     	Obvinené ml. XXXXX a ml. XXXXX a splnomocnenkyňa poškodenej spoločnosti XXXXX uzatvorili dňa 20.07.2012 dohodu o zmieri, v rámci ktorej poškodená nežiadala od obvinených náhradu škody, nakoľko všetok odcudzený tovar bol vrátený späť na predajnú plochu a poškodená zároveň vyhlásila, že iné požiadavky na obvinené v tejto trestnej veci nemá. Obvinené sa zároveň poškodenej za svoje konanie ospravedlnil. 

     	Obvinené ml. XXXXX a ml. XXXXX dňa 20.07.2012 vyhlásili, že spáchali skutok,  pre ktorý sú trestne stíhané, a nie sú odôvodnené pochybnosti o tom, že ich vyhlásenia boli vykonané slobodne, vážne a určito. 

Obvinená ml. XXXXX dňa 30.07.2012 zložila na účet Krajskej prokuratúry v Žiline peňažnú sumu vo výške 70,-Eur, určenú na všeobecne prospešné účely pre Obec Kunerad, 013 13  Rajecké Teplice, IČO: 00648892, č. účtu 921528432/0200 vo výške 35,-Eur a na peňažnú pomoc poškodeným trestnými činmi vo výške 35,-Eur. Obvinená ml. XXXXX dňa 31.07.2012 zložila na účet Krajskej prokuratúry v Žiline peňažnú sumu vo výške 70,-Eur, určenú v celom rozsahu na peňažnú pomoc poškodeným trestnými činmi. Tieto sumy sú primerané závažnosti spáchaného trestného činu.

     	Obvinené ml. XXXXX a ml. XXXXX a splnomocnenkyňa poškodenej spoločnosti XXXXX vyslovili súhlas so schválením zmieru. 

Z odpisu registra trestov obvinenej ml. XXXXX vyplýva, že nemá žiadny záznam v registri trestov. Zo záznamu z lustrácie priestupkov vyplýva, že menovaná nemá v tamojšej evidencii priestupkov žiadny záznam. Zo správy Obce XXXXX vyplýva, že menovaná nebola prejednávaná komisiou verejného poriadku, je slobodná, študuje, na verejnosti sa správa slušne. Zo správy XXXXX vyplýva, že menovaná dosahuje priemerný prospech, správa sa v súlade so školským poriadkom, nebolo jej udelené žiadne výchovné opatrenie a nemá žiadne neospravedlnené vymeškané hodiny. Zo správy ÚPSVR XXXXX vyplýva, že menovaná pochádza z úplnej rodiny a má dvoch súrodencov, doposiaľ nebola riešená pre výchovné problémy, ani pre záškoláctvo. 

Z odpisu registra trestov obvinenej ml. XXXXX vyplýva, že nemá žiadny záznam v registri trestov. Zo záznamu z lustrácie priestupkov vyplýva, že menovaná okrem predmetného skutku, o ktorom sa koná v tejto trestnej veci, nemá v tamojšej evidencii priestupkov žiadny záznam. Zo správy Obce XXXXX vyplýva, že menovaná nebola prejednávaná komisiou verejného poriadku, je slobodná, študuje, na verejnosti sa správa slušne. Zo správy XXXXX vyplýva, že menovaná dosahuje slabý prospech, správa sa v súlade so školským poriadkom, nebolo jej udelené žiadne výchovné opatrenie a má jednu neospravedlnenú vymeškanú hodinu. Zo správy ÚPSVR XXXXX vyplýva, že menovaná pochádza z úplnej rodiny a má jedného súrodenca, ukončila základnú školu so slabším prospechom, jedenkrát opakovala ročník a mala zníženú známku zo správania pre nedodržiavanie školského poriadku, doposiaľ nebola riešená pre výchovné problémy, ani pre záškoláctvo. 

     	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osoby mladistvých obvinených a na ich osobné a majetkové pomery som dospela k záveru, že takýto spôsob rozhodnutia je dostačujúci.

     	Vzhľadom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Jančová
prokurátorka